stanford-oval/wikipedia huggingface dataset:
Cristal Snow’n diskografia
Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2007 | ”Pump It Up” | – | 5  | – | The Prophecy |
| 2007 | ”Cristal Clear” | – | 7  | – | The Prophecy |
| 2008 | ”Scarred” | 16  | 20  | – | The Prophecy |
| 2008 | ”Can’t Save Me” | 17  | – | – | The Prophecy |
| 2008 | ”China Cool” | – | – | – | The Prophecy |
| 2009 | ”Turn Me Up” | – | – | – | God You Made Me Wicked |
| 2010 | ”Killing Me” | – | – | – | God You Made Me Wicked |
| 2010 | ”Wicked” | – | – | – | God You Made Me Wicked |
| 2010 | ”Surrender” | – | – | – | God You Made Me Wicked |
| 2016 | ”Love Is Blind” | – | – | 58  | UMK – Uuden Musiikin Kilpailu 2016 |
| 2016 | ”Riding the Storm” | – | – | – |  |
| 2016 | ”Die Hard” | – | – | – |  |
| 2016 | ”Higher Ground” | – | – | – |  |
| 2016 | ”Indestructible” (mukana Kristiina Wheeler) | – | – | – |  |
Musiikkivideot

Pump It Up (ohj. Misko Iho)
Cristal Clear
Scarred (ohj. Misko Iho)
Can’t Save Me (ohj. Misko Iho)
China Cool (ohj. Misko Iho)
Turn Me Up (ohj. Jyrki Murtomäki)
Killing Me (ohj. Misko Iho)
Wicked (ohj. Jyrki Murtomäki & Cristal Snow)
Surrender (ohj. Cristal Snow)
Venom (ohj. Cristal Snow, Viivi Huuska)
Love Is Blind (ohj. Viivi Huuska)
Riding the Storm (ohj. Viivi Huuska)
Die Hard (ohj. Viivi Huuska & Cristal Snow)
Higher Ground (ohj. Viivi Huuska)
Indestructible (ohj. Viivi Huuska & Cristal Snow)
Debre Zeit

| Bishoftu Bishoftu |
| --- | --- |

 Bishoftu
 Koordinaatit: 8°45′N, 38°59′E 
Valtio:   Etiopia
Korkeus:  1900 m
Väkiluku (2007):  137 413
Aikavyöhyke:  UTC+3
Infobox OKVirheellinen NIMI-arvo: 
Debre Zeit eli Debre Zeyit on  kaupunki Etiopiassa, noin 50 kilometriä Addis Ababasta kaakkoon. Vuonna 2007 siellä oli noin 137 413 asukasta.  Se sijaitsee Oromian alueella 1900 metrin korkeudessa. Kaupunkia ympäröi seitsemän kraatterijärveä, jotka ovat suosittuja virkistysalueita.
Ruotsalainen lentäjä ja avustustyöntekijä Carl Gustav von Rosen perusti vuonna 1946 kaupunkiin lentokoulun, joka koulutti lentäjiä Etiopian ilmavoimille.
Dave Pelzer

Dave Pelzer
Dave Pelzer (s. 29. joulukuuta 1960) on yhdysvaltalainen kirjailija. Hän on syntynyt ja kasvanut San Franciscossa, missä hän asui tyrannimaisen äitinsä sekä muun perheen kanssa. Dave Pelzer on kirjoittanut omaelämäkerrallisen kirjan kokemuksistaan ja äidiltään saamastaan hirvittävästä kohtelusta. Suomessa kirja on ilmestynyt vuonna 2003 nimellä Pimeän poika (A Child Called "It").
Aiheesta muualla

David Pelzerin elämäntarina (Arkistoitu – Internet Archive) (englanniksi)
Dave Pelzer's Personal website (englanniksi)
An interview with Dave Pelzer (englanniksi)
David Landes

David Saul Landes (29. huhtikuuta 1924 New York – 17. elokuuta 2013 Haverford, Pennsylvania) oli yhdysvaltalainen taloushistorioitsija. Hän toimi Harvardin yliopiston taloustieteen ja George Washingtonin yliopiston historian professorina.
Landes valmistui City College of New Yorkista ja Harvardin yliopistosta. Hän sai jälkimmäisestä tohtorinarvonsa vuonna 1953. Hänen keskeisten julkaisujensa joukkoon lukeutui The Wealth and Poverty of Nations (1998). Hän kävi kiistaa Stephen Marglinin kanssa sosialistisen ja uusklassisen analyysin vastakkaisista näkemyksistä. Kiistan ollessa kuumimmillaan kumpikin kirjoitti elämään jääneen artikkelin omasta näkökulmastaan. Marglinin artikkeli on nimeltään What do bosses do? (1974, 1975) ja Landesin What do bosses really do? (1986).
Landes toimi Kansallisen tiedeakatemian jäsenenä vuodesta 1983.
Aiheesta muualla

David Landes: "Why Europe and the West? Why Not China?", Journal of Economic Perspectives 20, 2 (2006), 3–22
Cornelius Ryan

Cornelius Ryan vuonna 1966. Yläkulmassa Godfried Bomans.
Cornelius Ryan (5. kesäkuuta 1920 Dublin, Irlanti – 23. marraskuuta 1974) oli irlantilais-amerikkalainen journalisti ja kirjailija, joka tunnetaan parhaiten toisesta maailmansodasta kertovista sotahistoriallisista teoksista.
Dublinissa syntynyt Ryan muutti Lontooseen vuonna 1940 ja hänestä tuli ensin Reutersin toimittaja vuonna 1941 ja myöhemmin hän siirtyi sotakirjeenvaihtajaksi The Daily Telegraph -lehteen vuonna 1943. Aluksi hän raportoi yhdysvaltalaisten ilmasodasta Euroopassa osallistuen 14 pommituslentoon Yhdysvaltain 8. ja 9. ilmavoimien mukana, mutta siirtyi seuraamaan kenraali George S. Pattonin 3. armeijaa ja kulki sen mukana sodan loppumiseen Euroopassa asti. Ryan siirtyi Tyynenmeren sotatoimialueelle 1945 ja sieltä Jerusalemiin 1946.
Ryan muutti Yhdysvaltoihin vuonna 1947 työskennelläkseen Time-lehdelle, mutta siirtyi sitten ensin Newsweekin ja pian Collier’sin palvelukseen. Hän avioitui Kathryn Morganin kanssa ja sai Yhdysvaltain kansalaisuuden vuonna 1950.
Vuonna 1956 Ryan alkoi kirjoittaa kahdesta tunnetuimmasta teoksestaan ensimmäistä, joka julkaistiin nimellä Atlantin valli murtuu vuonna 1959. Kirja kertoo Normandian maihinnousun ensimmäisen päivän tapahtumista ja siitä tuli hetkessä menestys. Ryanin seuraava kirja oli vuonna 1965 ilmestynyt  Viimeinen taistelu, joka kertoi Berliinin valtauksesta eri osapuolten (saksalaiset, liittoutuneet, siviilit) näkökulmasta. Toinen hänen tunnetuimmista teoksistaan on A Bridge Too Far, joka ilmestyi vuonna 1974. Sen aiheena oli Operaatio Market Garden, taisteluun Arnhemissa huipentunut laskuvarjojoukkojen laajamittainen maahanlasku Alankomaissa. Kirjoista Atlantin valli murtuu ja A Bridge Too Far tehtiin suuren luokan elokuvasovitukset vuosina 1962 ja 1977.
Ryanille myönnettiin Ranskan Légion d’honneur sekä Ohion yliopiston kirjallisuuden kunniatohtorin arvon. Ohion yliopiston Alden Libraryssä sijaitsee myös Cornelius Ryan -kokoelma. Ryan kuoli syöpään A Bridge Too Far -markkinointikiertueen aikana vuonna 1974.
Teokset

Atlantin valli murtuu (The Longest Day, 1959)
Viimeinen taistelu (The Last Battle, 1965)
A Brigde Too Far, 1974
Aiheesta muualla

Cornelius Ryan -kokoelma ja -elämäkerta
Dahlberg

Dahlberg on muun muassa seuraavien henkilöiden sukunimi:
Eric Dahlberg (1625–1703), ruotsalainen sotamarsalkka, insinööri, arkkitehti ja linnoitusten suunnittelija
Erik Dahlberg (1892–1976), suomalainen elokuvakäsikirjoittaja, kirjailija ja toimittaja
Folke Dahlberg (1912–1966), ruotsalainen runoilija, graafikko ja kuvittaja
Gustaf Dahlberg (1821–1906), suomalainen pappi, tuomiorovasti ja valtiopäivämies
John Dahlberg (1848–1915), ruotsalaissyntyinen Suomessa toiminut laivameklari ja varakonsuli
Matti Dahlberg (1929–2003), suomalainen näyttelijä ja järjestäjä
Otto Dahlberg (1849–1938), suomalainen liikemies
Ragnar Dahlberg (1877–1950), suomalainen kirjastonhoitaja
T. J. Dahlberg (1836–1870), suomalainen kamarikirjuri ja runoilija.
Myös seuraavat henkilöt olivat omaa sukua Dahlberg:
Anna Olsson (o.s. Dahlberg, s. 1976), ruotsalainen maastohiihtäjä
Netta Laurenne (o.s. Dahlberg, s. 1980), suomalainen laulaja, lauluntekijä ja näyttelijä
Vivi Munsterhjelm (o.s. Dahlberg, 1894–1961), suomalainen taidemaalari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dahlbyn lasitehdas

Dahlbyn lasitehdas toimi Kemiössä vuosina 1875–1878. Tehdas valmisti pulloja.
Dahlbyn lasitehdas toimi kolme vuoden ajan ja teki sitten vararikon.
David Ashworth

David Ashworth
David Ashworth (1868 Waterford, Irlanti – 1947) oli irlantilainen jalkapallovalmentaja, joka tuli tunnetuksi Liverpoolin ja Oldham Athleticin valmentajana. Ennen valmennusuraansa hän toimi jalkapalloerotuomarina.
Ashworthista tuli vuonna 1906 Oldham Athleticin ensimmäinen valmentaja. Kahdeksan Oldham-vuoden jälkeen hän siirtyi valmentajamaan Stockport Countya vuonna 1914 ja pysyi seurassa läpi Ensimmäisen maailmansodan.
Vuonna 1920 Ashworth nimettiin Liverpoolin valmentajaksi ja ensimmäisellä kaudellaan hän johdatti joukkueen toiseksi parhaimpaan saavutukseensa, 4. sijalle, kahdeksan pisteen päähän mestari Burnleystä.
Seuraavalla kaudella 1921–1922 Ashworth johdatti Liverpoolin seuran kaikkien aikojen kolmanteen liigamestaruuteen. Joukkue oli seuraavalla kaudella matkalla toiseen peräkkäiseen menestykselliseen kauteen, kun Ashworth helmikuussa 1923 jätti liigakärjen ja palasi Oldhamiin ja liigan pohjalle. Oldham putosi kauden päätteeksi, samalla kun Liverpool voitti vain yhden seitsemästä viimeisestä ottelustaan, mutta voitti kuitenkin mestaruuden kuuden pisteen erolla.
Ashworth valmensi Oldhamia vain vuoden ennen kuin siirtyi Manchester Cityyn, mutta erosi vuonna 1925, koska joukkue kamppaili putoamista vastaan. Sen jälkeen hänellä oli lyhyt pesti Walsallin valmentajana vuosien 1926 ja 1927 aikana.
Ashworth kuoli vuonna 1947, 79 vuoden ikäisenä.
Aiheesta muualla

Valmentajaprofiili lfchistory.net-sivustolla (arkistoitu versio)
Demetrios Palaiologos

Demetrios Palaiologos (Δημήτριος Παλαιολόγος) (1407-1470) oli Bysantin keisarin Manuel II Palaiologoksen poika. Demetrios oli Morean despootti vuosina 1428–1460. Hänen veljiänsä olivat keisarit Johannes VIII ja Konstantinos XI, Morean despootiti Theodoros II ja Tuomas, ja Tessalonikin despootti Andronikos.
Koska Demetrios oli Manuel II:n nuorimpia poikia, hänen ei koskaan oletettu pääsevän keisariksi. Hän oli kuitenkin erittäin kunnianhimoinen ja yritti kaikin keinoin päästä valtaan. Kun hänen isänsä antoi hänelle Limnoksen saaren hallittavaksi vuonna 1422, hän ei ottanut sitä vastaan vaan hakeutui Unkarin kuninkaan hoviin ja anoi apua veljiänsä vastaan. Hän palasi kuitenkin ja asettui Limnoksen saarelle vuonna 1425.
Hänen veljestään Johannes VIII:stä tuli keisari vuonna 1425 ja Demetrios seurasi hänen mukanaan matkalle Italiaan. Tarkoituksena oli saada kirkot yhdistettyä (ks. suuri skisma). Demetrios palasi kuitenkin Kreikkaan ennen veljeään ja tästä häntä rangaistiin riistämällä hänen oikeutensa Limnoksen saareen. Hän sai hallittavakseen pienempiä kaupunkeja Mustanmeren rannalta, joihin hän ei ollut tyytyväinen. Pari vuotta myöhemmin hän liittoutui turkkilaisten kanssa. Turkkilaiset piirittivät Konstantinopolia ja vaativat, että Demetrioksen hallittavaksi annettaisiin kaikki Konstantinopolia ympäröivät pienet kaupungit. Tämä päättyi kuitenkin tuloksetta.
Kun Johannes VIII kuoli vuonna 1448, Demetrios yritti kaapata vallan. Tämäkin epäonnistui, mutta Demetrioksen veli Konstantinos XI antoi Demetriokselle puolet Morean despotaatista (os. Peloponnesoksen niemimaa) jossa heidän veljensä Tuomas oli hallinnut jo kymmenen vuotta. Konstantinopolin menetyksen jälkeen vuonna 1453 Morea oli ainoa osa Bysantin valtakuntaa, joka ei ollut turkkilaisten vallassa. Pian Demetrios ja Tuomas alkoivat sotia keskenään. Tuomas voitti sisällissodan, ja Demetrioksen oli paettava Mehmed II:n luokse. Mehmed hyökkäsi Tuomaan kimppuun ja kukisti tämän joukot helposti. Tuomaan oli paettava perheineen Italiaan. Mehmed ei kuitenkaan antanut Moreaa Demetriokselle takaisin, koska hän "ei ollut tarpeeksi miehekäs hallitsemaan mitään maata".
Dahlak Kebir

Dahlak Kebir
| --- | --- |
Sijainti:  15.722469°N, 40.089111°E Semien-Keih-Bahri Eritrea
Saariryhmä:  Dahlakin saaristo
Korkein kohta:  123  m 
Pinta-ala:  643 km²
| --- | --- |
Asukasluku:  1 500
Suurin kaupunki:  Dahlak Kebir
muokkaa - muokkaa wikitekstiä - muokkaa Wikidataa
Dahlak Kebir  on Eritrealle kuuluva saari. Se on suurin Dahlak-saarista. Se sijaitsee 58 kilometrin päässä Massawasta. Sen pinta-ala on 643 km², ja asukkaita siellä on noin 1 500.
Dahlak Kebir on aiemmin ollut helmenkalastuksen kannalta tärkein satama Punaisella merellä. Saarta on myös käytetty etiopialaisten sotilastukikohtana. Arabialainen vaikutus näkyy saaren kaiverruksissa, vesisäiliöissä ja kaivoissa. Saari on historiallisesti ollut tärkeimpiä kauttakulkuväyliä orjien kuljetuksessa Afrikan mantereelta Arabiaan.
Cover Me

| ”Cover Me” Bruce Springsteen |
| --- | --- | --- |

Singlen tiedot
 Albumilta: Born in the U.S.A.
 B-puoli: ”Jersey Girl”
 Äänitetty : tammikuu 1982
 Julkaistu: 31. heinäkuuta 1984
 Formaatti: 7", 12"
 Tekijä(t): Bruce Springsteen
 Tuottaja(t): Jon Landau,  Chuck Plotkin, Bruce Springsteen, Steven Van Zandt
 Tyylilaji: rock
 Kesto: 03.26
 Levy-yhtiö: Columbia
Bruce Springsteenin muut singlet
| ”Dancing in the Dark” 1984 | ”Cover Me” 1984 | ”Born in the U.S.A.” 1984 |
Cover Me on amerikkalaisen laulaja-lauluntekijän Bruce Springsteenin tekemä ja esittämä kappale. Se oli toinen julkaistu single hänen menestyksekkäältä Born in the U.S.A. -albumilta. Springsteen teki kappaleen Donna Summerille. Kuitenkin Springsteenin managerin Jon Landaun mielestä kappaleessa oli hittipotentiaalia, joten hän piti sen tulevalle Springsteenin albumille.
Historia

Kappale äänitettiin tammikuussa 1982 ensimmäisten Born in the U.S.A. äänityssessioiden aikana. Kappale oli alun perin tarkoitettu Donna Summerille, mutta Jon Landau esti tämän ja Springsteen teki tälle myöhemmin kappaleen "Protection".
Kappale pääsi parhaimmillaan sijalle 7 Billboard Hot 100 -singlelistalla loppukesästä 1984. Se oli toinen Born in the U.S.A. -albumin ennätystä sivuavasta seitsemästä top 10 hittisinglestä.
Kappaleelle ei tehty musiikkivideota.
Listasijoitukset ja sertifikaatit > Viikoittaiset listat

| Listat (1984) | Paras  sijoitus |
| --- | --- |
Australia (Kent Music Report): 17
Kanada (RPM): 12
Kanada (CHUM): 10
Suomi (Suomen virallinen lista): 13
Ranska (IFOP): 84
Irlanti (IRMA): 6
Uusi Seelanti (Recorded Music NZ): 7
Puola (LP3) : 38
US Billboard Hot 100: 7
US Mainstream Rock (Billboard): 2
US Hot Dance/Disco (Billboard): 11
US Cash Box Top 100: 10
| Listat (1985) | Paras  sijoitus |
| --- | --- |
Alankomaat (Single Top 100): 30
Ruotsi (Sverigetopplistan): 15
UK Singles (Official Charts Company): 16
Listasijoitukset ja sertifikaatit > Vuoden lopun listat

| Listat (1984) | Paras  sijoitus |
| --- | --- |
Canada Top Singles (RPM): 94
US Billboard Hot 100: 67
US Cash Box Top 100: 80
Listasijoitukset ja sertifikaatit > Serifikaatit

| Alue | Sertifikaatti | Sertifioidut yksiköt/myynti |
| --- | --- | --- |
| Yhdysvallat (RIAA) | Kulta | 500 000 |
Käännös suomeksi
Delibes

Delibes-nimisiä henkilöitä:
Léo Delibes (1836–1891), ranskalainen säveltäjä
Miguel Delibes (1920–2010), espanjalainen kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Deutsche Seemannsmission

Saksan merimieskirkon tunnus.
Deutsche Seemannsmission on vuonna 1854 toimintansa aloittanut saksalainen kristillistä merimieslähetystä tekevä järjestö.
Deutsche Seemannsmissioninilla on nykyään merimieskirkkoja 17 saksalaisessa kaupungissa sekä Saksan ulkopuolella 20 paikkakunnalla. Pohjoismaiden ainoa toimipiste on Porin Mäntyluodossa, jossa järjestöllä on ollut oma merimieskirkko vuodesta 1962 lähtien.
Delia Bacon

Delia Bacon
Delia Salter Bacon (2. helmikuuta 1811 Ohio, Yhdysvallat – 2. syyskuuta 1859 Connecticut, Yhdysvallat) oli yhdysvaltalainen opettaja ja kirjailija, joka uskoi, että William Shakespearen näytelmät olivat todellisuudessa eri henkilöiden kirjoittamia. Hänen omien kirjojensa joukossa on hänen ajatuksiaan Shakespearesta käsittelevä The Philosophy of the Plays of Shakespeare Unfolded (1857).
Bacon asui aikuisiällään jonkin aikaa Englannissa, mutta palasi sitten Yhdysvaltoihin ja kuoli Connecticutissa 48-vuotiaana. Spekulaatio Shakespearesta jatkui hänen kuolemansa jälkeen. Baconin veli oli Leonard Bacon.
Diana Nuțeanu

Diana Nuțeanu (s. 1. joulukuuta 1967 Bukarest) on romanialainen säveltäjä. Hän aloitti muodolliset pianonsoiton opintonsa vuonna 1978. Myöhemmin hän opiskeli sävellystä Dan Constantinescun johdolla Bukarestin kansallisessa musiikkiyliopistossa (1986–1990), jossa hän vielä täydensi opintojaan vuoteen 1991 saakka. Hän osallistui myös Darmstadtin kursseille (1992) ja sai sävellysopetusta Franco Donatonilta Accademia Musicale Chigianassa Sienassa (1993). Nuțeanu sai filosofian tohtorin arvon musiikkitieteessä Bukarestin kansallisesta musiikkiyliopistosta vuonna 2001.
Nuțeanu on toiminut myös kapellimestarina ja esiintynyt pianistina kuorojen kanssa. Näihin kuoroihin kuuluu Fortis, jota Nuțeanu oli mukana perustamassa vuonna 1994. Hän on toiminut opetustehtävissä Colegiul Național Elena Cuzassa (1990–95), josta hän siirtyi Bukarestin kansallisen musiikkiyliopiston henkilökuntaan.
Nuțeanu tuotantoon kuuluu palkittu Kolme miniatyyriä suurelle orkesterille (1989). Hän on säveltänyt myös kuoromusiikkia, sonatiinin pianolle (1987) ja lukuisia kamarimusiikkiteoksia, kuten puhallinkvinteton (1988) ja jousikvarteton (1989).
Cover Girl

| Cover Girl |
| --- | --- |

Luoja(t):  Hasbro
Näyttelijä(t):  Libby Aubrey (1983) Grey DeLisle (2009) Karolína Kurková (2009)
Ensi- esiintyminen:  leluna 1983
Henkilötiedot
Koko nimi:  Courtney A. Krieger
Ammatti:  sotilas entinen malli
Sukupuoli:  nainen
Kotipaikka:  Peoria, Illinois
Suhteet
Infobox OKVirheellinen NIMI-arvo: 
Cover Girl on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1983 A Real American Hero -lelusarjassa.
Hahmon tausta

Cover Girl aloitti uransa punapäisenä mallina kotikaupunginsa lähettyvillä Chicagossa, josta hän pääsi työskentelemään New Yorkiin. Cover Girlia ei kuitenkaan enää kiinnostanut mallin työt ja hän päätti hakea elämälleen uutta suuntaa liittymällä armeijaan. Cover Girl liittyi Armor kouluun Fort Knoxissa ja kävi samalla muita teknillisiä kouluja. Hän erikoistui tuona aikana panssarintorjunta-aseisiin. Muutama vuosi myöhemmin Corver Girl värvättiin G.I. Joen erikoisyksikköön Wolverina ohjuspanssarivaunun kuljettajaksi.
Televisiosarjat > A Real American Hero

Libby Aubrey ääninäytteli Cover Girliä vuonna 1983 animaatiosarjassa G.I. Joe: A Real American Hero. Hahmolla oli lähinnä taustarooli sarjan aikana, mutta löysi aina ensimmäisten joukossa kadonneet G.I. Joen sotilaat. Hän muun muassa löysi yhdessä Docin kanssa Cobran temppelistä onnistuneesti karanneen Duken, joka oli uupunut pakomatkan myötä. Sittemmin Cover Girl huomasi Snake Eyesin paluun; tämän oli oletettu kuolleen pohjoisnavalle myrkytyksen johdosta.
Televisiosarjat > G.I. Joe: Resolute

Grey DeLisle ääninäytteli Cover Girliä vuonna 2009 animaatiosarjassa G.I. Joe: Resolute.
Cobra Commanderin tapettua laseraseella miljoonia ihmisiä Moskovassa, Duke käskee Joen joukkoja Flagg tukikohdassa työskentelemään tukihenkilöstön kanssa selvittämään mistä Cobra Commander sai ammuttua säteen. Cover Girl työskenteli tietokoneteknikkojen kanssa. Sarjan päätösjaksossa Cobran joukot ottivat käyttöön Micronesiassa sijainneen tuhoaseen, jolla he ampuivat G.I. Joe joukon Flagg tukikohtaa. Flint teki hätäilmoituksen ja Cover Girl ohjasi käytävällä juoksevat tukihenkilöstön pois aluksesta helikoptereihin.
Elokuvat > G.I. Joe: The Rise of Cobra

Karolína Kurková esitti Cover Girliä vuoden 2009 elokuvassa G.I. Joe: The Rise of Cobra. Cover Girl esiintyi elokuvassa poikkeuksellisesti blondina ja oli Kenraali Hawkin adjutantti. Zartan tappoi hänet G.I. Joen päämajassa Kuilussa kenraali Hawkin edessä, joka oli juuri esittelemässä raporttia.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1983 | Libby Aubrey | G.I. Joe: A Real American Hero |  |
| 2009 | Grey DeLisle | G.I. Joe: Resolute |  |
| 2009 | Karolína Kurková |  | G.I. Joe: The Rise of Cobra |

Cover Girl (vasemmalla) yhdessä tietokoneteknikon kanssa.
Demetrios Mirhanvuodattaja

Demetrioksen reliikit Pyhän Demetrioksen kirkossa Thessalonikissa.
Suurmarttyyri Demetrios Mirhanvuodattaja (Thessalonikalainen, kreik. Άγιος Δημήτριος, Ágios Dimítrios) vaikutti Kreikassa 200-luvun lopussa ja 300-luvun alussa. Hän kuoli keisari Galeriuksen (305–311) aikana.
Demetrios kohosi sotilaana sotajoukkojen komentajaksi ja Kreikan prokonsuliksi. Ilmiannon vuoksi Demetrios joutui kristittynä vangituksi ja heitettiin vankilaan. Vuonna 306 sotilaat tappoivat Demetrioksen pistämällä keihään hänen sydämeensä.
Pyhä Demetrios on Thessalonikin kaupungin suojeluspyhä ja hänen muistoaan kunnioitetaan kaupungissa monin tavoin. Kaupungissa sijaitsee Pyhän Demetrioksen kirkko, jossa säilytetään hänen pyhäinjäännöksiään. Ortodoksinen kirkko kunnioittaa pyhän Demetrioksen muistoa vuosittain lokakuun 26. päivänä.
Aiheesta muualla

Wikimedia Commonsissa on kuvia tai muita tiedostoja aiheesta .
Ortodoksi.net / Suurmarttyyri Demetrios Mirhanvuodattaja
David Lane

David Lane (1938 Iowa – 28. toukokuuta 2007) oli yhdysvaltalainen merkittävästi valkoisen ylivallan ideologiaan vaikuttanut kirjoittaja ja rikollinen.
Elämä > Varhaiset vaiheet ja toiminta The Orderissa

Lane syntyi nelilapsiseen perheeseen, jonka isä oli väkivaltainen alkoholisti. Isän kuoltua vuonna 1942 Lane tuli nuoren luterilaisen papin ja tämän vaimon adoptoimaksi. Hän valmistui high schoolista Aurorassa Coloradossa. Lane työskenteli kiinteistönvälittäjänä, mutta menetti työnsä, koska ei suostunut myymään mustille asiakkaille asuntoja enimmäkseen valkoisten asuttamista lähiöistä. Hän liittyi 1960-luvulla John Birch Societyyn, mutta lähti siitä, koska piti virheellisenä järjestön yksipuolista keskittymistä voimakkaaseen kommunismin vastustamiseen. Kertomansa mukaan Lane oli vuoteen 1978 mennessä tullut vakaasti siihen käsitykseen, että todellinen ongelma oli länsimaita hänen mielestään hallinnut sionistinen salaliitto. Lanen ensimmäinen pamfletti oli The Death of the White Race. Sitä jaeltiin Denverissä, jossa Lanesta tuli myös paikallisen Ku Klux Klan -osaston vaikuttaja. Vuosina 1979–1983 Lane toimi Aryan Nations -liikkeessä, joka edustaa antisemitististä Christian Identity -teologiaa. Tämän jälkeen hän hylkäsi Christian Identity -teologian ja kääntyi odinismiin.
Vuonna 1983 Lane tutustui Robert Jay Mathewsiin ja liittyi tämän väkivaltaiseen Bruders Schweigen -järjestöön (The Silent Brotherhood), josta myöhemmin tuli tunnettu nimellä The Order. 19. kesäkuuta 1984 The Orderin kaksitoista jäsentä ryösti Brink’sin rahankuljetusauton Ukiah’n kaupungissa Kaliforniassa. Ryhmä sai saaliikseen 3,6 miljoonaa dollaria. Rikolliset ryöstivät myös kaksi muuta rahankuljetusautoa, mutta saivat vähäisemmät ryöstösaaliit. Kun viranomaiset ymmärsivät saman rikollisryhmittymän olleen näiden ja muiden rikosten taustalla, käynnistyi intensiivinen tutkinta, jossa pidätetyksi joutui Tom Martinez. Hän suostui jakamaan tietojaan poliisille osana syyttäjän kanssa tehtyä sopimusta. FBI:n Operation Clean Sweep johti The Orderin rikollisen toiminnan loppuun. Robert Jay Mathews sai surmansa laukaustenvaihdossa FBI:n kanssa vuonna 1984. Lane asetettiin 22 muun The Orderin jäsenen kanssa syytteisiin järjestäytyneestä rikollistoiminnasta ja salaliitosta. Hänet tuomittiin 40 vuoden vankeusrangaistukseen. Lokakuussa 1987 Lane ja kolme muuta asetettiin liittovaltiotason syytteisiin juutalaisen juontaja Alan Bergin murhaan (1984) liittyneestä kansalaisoikeuksien rikkomisesta. Lanen katsottiin ajaneen autoa, jolla rikospaikalta poistuttiin. Hän sai 150 vuoden tuomion, joka määrättiin suoritettavaksi aiemmin langetetun 40 vuoden tuomion jälkeen. Lane sai vuonna 1987 syytteitä myös muun muassa kapinasta. Hänen ja kolmentoista muun epäiltiin suunnitelleen hallituksen syöksemistä vallasta heinäkuun 1983 ja maaliskuun 1985 välisenä aikana, mutta syytetyt vapautettiin syytteistä.